# Animateu d' télévision

Un animateu d' télévision, obin présintateu d' télévision, ch’est eune personne qui présinte obin cominte eune émission ed télévision. Chelle-chi peut porter dseur tous chés donmaines ed l'activité humaine, éspécialmint chele politique, l'écononmie, chés arts, chele vie d’à tous chés jours, chés sujets ed sochiété pi l'humour.

## Descripcion

Chele fachon d'animer eune émission dépind dech donmaine d'activité humaine. Pèr eximpe, un animateu ésportif, il éro habituellemint eune voiés donnant un sintimint ed vitalité, alorse qu'un animateu d'émission scientifike parl’ro ed fachon posée.
Daucuns animateus, manquant chertains traits habituellemint attindus ed l'auditoère, caleur umaine, estétike pi gestuelle pèr eximpe, compinsette pèr des comportemints uniques. Pèr eximpe, l'animateu d'eune émission à caractère scientifike poro avoér eune voiés faibe, moais foéro preuve d'ébeubillemint à pusieus erprinses.

## Historique

Ch’ métier ermonte à chele difusion des Jus olimpikes vécus dins l'Alemanne nazie. Chés prumières émissions télévisées étoètte ed nature informative, pi ont vnu chés émissions cultchurelles, chacune d’mandant un talint différint.
Edpuis, ch' métier o vécu différintes mutacions au cours d’chés décennies, s'adaptant à chés circonstances dech momint. Des éspécialisses sont aparus à chele suite ed chés adaptacions : reporter à l'étranger (pèr eximpe, l'assassinat ed John F. Kennedy), correspondant ed djerre (pèr eximpe, chés reportages in Irak pèr CNN lors del prumière djerre dech Golfe), critique (pèr eximpe, critiques ed lives pèr Bernard Pivot) pi animateu d'émission ed variétés (pèr eximpe, Michel Drucker).

## Salaires in Franche

In 2012, chés salaires ed queques animateus vedettes sont publiés pèr Télé 2 Semaines : le chroniqueu dech Canal Football Club pi des Spécialistes sur Canal + Pierre Ménès gagne 160 000 uros pèr an, Julien Lepers toucherait 39 000 uros pèr moés pour ch' jueu Questions pour un champion, Laurent Romejko 500 uros pour chaque numéro des chiffres et des lettres, Julien Courbet 1 000 uros pour chaque Seriez-vous un bon expert ?, Laurence Ferrari gagnerait pus ed 50 000 euros pèr moés, David Pujadas 18 000 uros, Élise Lucet 10 000 uros minsuel, Stéphane Guillon toucherait 36 000 uros pèr moés pour Salut les Terriens, Patrick Cohen, Jérémy Michalak pi Matthieu Noël 6 000 euros minsuel pi Alessandra Sublet 18 000 uros pour C à vous, Loana gagnerait 4 000 uros pèr moés pour Les Anges de la télé-réalité, Natacha Polony dins On n'est pas couché recevrait 5 600 uros minsuel, Éric Zemmour toucherait 8 000 uros pèr moés pour Zemmour et Naulleau, Éric Naulleau 12 000 uros pour Ça balance à Paris.
in déchimbe 2013, l'animateu ed Touche pas à mon poste Cyril Hanouna déclare gagner 25 000 uros pèr moés.

## Formacions pi qualités
### In Franche

Pour dvenir animateu d' télévision, il est conseillé un bac +3 médias pi jornalisme. Chés études bac+3 médias pi jornalisme s'font dins chés univarsitès privées. Quant à chés qualités, l’animateu d' télévision doét parler vite, ète sympathique pi d'boéne humeu.

## Notes pi référinches

* ↑ (fr) « Salaires : combien gagnent les animateurs et chroniqueurs vedettes ? » dseur tv.net, Télé-Loisirs, 30 d'avri 2012. Consulté l' 6 d'marche 2025
* ↑ (fr) Adrien Oster, « Cyril Hanouna indique gagner 25.000 euros mensuels mais n'avoir "pas grand chose" à la fin du mois » dseur Le Huffington Post, 1er ed déchimbe 2013. Consulté l' 6 d'marche 2025
* ↑ (fr) Animateur / Animatrice de radio et de télévision
* ↑ (fr) « Fiche métier : Présentateur, animateur TV/Radio (salaire, formation, qualités requises…) » dseur leparisien.fr. Consulté l' 6 d'marche 2025